**HUV 8.B 4.2.2021**

**Populárna a klasická hudba**

Populárna hudba je hudba určená širokým masám poslucháčov.

Populárna hudba plní predovšetkým zábavnú úlohu. Výrazové prostriedky (melódia, rytmus, harmóniu, farebnosť a dynamiku) používa v jednoduchom spracovaní, tak aby bola všetkým zrozumiteľná. Komerčným lákadlom na rôznych interpretov populárnej hudby sa v posledných rokoch stala rafinovaná pohybová vizualizácia hudby, prostredníctvom videoklipov, ktoré sú každodenne prezentované v televízii. Ľudia bez najmenšieho odporu často prijímajú niektoré typy populárnej hudby bez toho, aby uvažovali o jej estetickej hodnote.

Klasická hudba je veľmi zaužívané označenie pre vrcholnú formu obvykle orchestrálnej hudby hranej v histórii, za ktorú je v tomto ohľade považované najmä obdobie [renesancie](https://sk.wikipedia.org/wiki/Renesancia), [baroka](https://sk.wikipedia.org/wiki/Barok), [klasicizmu](https://sk.wikipedia.org/wiki/Klasicizmus) a [romantizmu](https://sk.wikipedia.org/wiki/Romantizmus) (zhruba od roku [1550](https://sk.wikipedia.org/wiki/1550) do roku [1945](https://sk.wikipedia.org/wiki/1945)), podľa mnohých názorov sa sem však zaraďujú i neskoršie zložitejšie členené slohy ako [impresionizmus](https://sk.wikipedia.org/wiki/Impresionizmus), [expresionizmus](https://sk.wikipedia.org/wiki/Expresionizmus) a niektoré obrodenia starých štýlov ako napr. [neoklasicizmus](https://sk.wikipedia.org/wiki/Neoklasicizmus). Pojem klasická hudba sa pôvodne začal používať v 19. storočí, na označenie „vrcholného obdobia hudby“ od [J. S. Bacha](https://sk.wikipedia.org/wiki/Johann_Sebastian_Bach) po [Beethovena](https://sk.wikipedia.org/wiki/Ludwig_van_Beethoven). Teoreticky by sem bolo možné zaradiť aj dnešnú orchestrálnu hudbu, celkove je však označenie klasická hudba kontroverzné.

Pod pojmom klasická hudba sa väčšinou myslí Európska klasická hudba, typická svojou [notáciou](https://sk.wikipedia.org/wiki/Not%C3%A1cia_%28hudba%29), ktorá vznikla v 16. storočí. Typické pre klasickú hudbu sú aj rôzne druhy [sláčikových nástrojov](https://sk.wikipedia.org/w/index.php?title=Sl%C3%A1%C4%8Dikov%C3%BD_n%C3%A1stroj&action=edit&redlink=1), ktoré dominujú najmä v orchestrálnej a komornej hudbe. Dôležitým nástrojom klasickej hudby je však aj [klavír](https://sk.wikipedia.org/wiki/Klav%C3%ADr) a [organ](https://sk.wikipedia.org/wiki/Organ).